1460 szeptemberében Richárd is partra szállt, és támogatóit maga köré gyűjtve elindult London felé. Szándékai egyértelműek voltak, a trónt akarta. 1460. december 30-án a wakefieldi csatában elesett a yorki herceg és Richard Neville apja, Salisbury grófja. Warwick eközben tartotta Londont, majd ütközetre szánta el magát. 1461. február 17-én a második Saint Albans-i csatában a lancasteriek megfutamították Warwick grófjának katonáit. Richard Neville azzal védekezett, hogy elárulták, ezért nem tudta kihasználni haditechnikai fölényét. A vereség után Neville csapataival York fiához, Eduárdhoz csatlakozott, majd bevonultak Londonba, ahol március 4-én az alig 19 esztendős grófot IV. Eduárd néven királynak nyilvánították.